钦定古今图书集成/明伦汇编/闺媛典/第220卷 > 谈有序妻王氏
## 钦定古今图书集成/明伦汇编/闺媛典/第220卷 > 谈有序妻王氏

按《镇江府志》：“王氏，丹徒人。谈有序妻，诸生华南女也。
年十八，归有序，逾年生一女。有序父自新，治家颇严，
有序以事惧责，溺水死。王襁孤女搏颡呼天，达数昼
夜，求有序尸不得。忽夜闻人语，尸在黑寡妇船下。旦
往求，果有黑寡妇者，系船河干，竟得尸，负归以敛口
不饮匀水。舅姑痛泣曰：‘儿没固无恨，独恨厄儿妇’。妇”
闻，因少进食。其姊妹怜之，劝他适。王变色曰：“我顾难
一死乎？所不死者，恐以此女累堂上也！”遂截发以示，
杜门理女红。数年，舅姑相继没，抚两幼叔兆骐、允谦
长，各授之室。已而兆骐生二男子，次名献征，王立为
己子。自有序，没，未尝一破颜。至是日笑曰：“今始得报
夫子于地下。”教献征为郡诸生。